**Evaluarea intervențiilor POSDRU în domeniul incluziunii sociale**

**(DMI 6.2). Anexa 4. Raport sondaj**

**Analiza rezultatelor sondajului realizat în rândul beneficiarilor de finanțare**

**Cuprins**

[Aspecte introductive 3](#_Toc66260276)

[Aspecte generale privind respondenții 4](#_Toc66260277)

[Măsura în care diversele tipuri de activități incluse în cadrul proiectele au contribuit la un impactul pozitiv asupra incluziunii socio-ocupaționale a persoanelor vulnerabile 4](#_Toc66260278)

[Măsura în care intervențiile au produs efecte 5](#_Toc66260279)

[Sustenabilitatea rezultatelor proiectelor 6](#_Toc66260280)

[Factori care au avut efecte pozitive asupra impactului produs 7](#_Toc66260281)

[Factori care au avut efecte negative asupra impactului produs 8](#_Toc66260282)

[Relația instituțională între părțile interesate și beneficiarii de finanțare 9](#_Toc66260283)

[Utilizarea infrastructurii realizate prin alte finanțări 10](#_Toc66260284)

[Beneficiari de finanțare în cadrul POCU 2014-2020 sau în cadrul altor programe dedicate capitalului uman 10](#_Toc66260285)

[Aplicarea în vederea obținerii finanțării prin POIDS 2021 – 2027 sau prin intermediul altor programe dedicate capitalului uman 11](#_Toc66260286)

[Alte aspecte și recomandări 12](#_Toc66260287)

**Lista tabelelor**

[Tabel 1 Opinia respondenților privind tipurile de activități din cadrul proiectelor 4](#_Toc66284525)

[Tabel 2 Opinia respondenților privind intervențiile și efectele produse 6](#_Toc66284526)

[Tabel 3 Opinia respondenților privind factorii și efectul pozitiv asupra impactului produs 8](#_Toc66284527)

[Tabel 4 Opinia respondenților privind factorii și efectul pozitiv asupra impactului produs 9](#_Toc66284528)

[Tabel 5 Opinia respondenților privind relația instituțională 10](#_Toc66284529)

**Lista figurilor**

[Figură 1 Opinia respondenților privind tipurile de activități din cadrul proiectelor 4](#_Toc66284515)

[Figură 2 Opinia respondenților privind intervențiile și efectele produse 5](#_Toc66284516)

[Figură 3 Opinia respondenților privind sustenabilitatea intervențiilor 6](#_Toc66284517)

[Figură 4 Opinia respondenților privind factorii și efectul pozitiv asupra impactului produs 7](#_Toc66284518)

[Figură 5 Opinia respondenților privind factorii și efectul negativ asupra impactului produs 8](#_Toc66284519)

[Figură 6 Opinia respondenților privind relația instituțională 9](#_Toc66284520)

[Figură 7 Opinia respondenților privind Utilizarea infrastructurii realizate prin alte finanțări 10](#_Toc66284521)

**SONDAJ REALIZAT ÎN RÂNDUL BENEFIACIRILOR DE FINANȚARE POSDRU, DMI 6.2**

***Analiza și interpretarea datelor***

**Aspecte introductive**

Analiza de mai jos cuprinde prelucrarea și interpretarea percepțiilor și opiniilor exprimate de către cei 41 de respondenți la sondajul online adresat beneficiarilor de finanțare prin POSDRU, DMI 6.2. Acest sondaj a fost realizat în cadrul DMI 6.2 - Îmbunătățirea accesului și a participării grupurilor vulnerabile pe piața muncii.

**Limitări metodologice**

Rata de răspuns de 39,42% este o rată de răspuns ridicată pentru sondajele aplicate în evaluări, dar ca reprezentativitate pentru o populație de doar 104 indivizi, asigura doar un grad de încredere de 90% și 10% marjă de eroare. Numărul de răspunsuri a fost influențat de o serie de factori:

* invaliditatea datelor de contact ale reprezentanților entităților beneficiare și incapacitatea identificării unor date de contact publice valide;
* perioada îndelungată de la finalizarea implementării proiectelor, supraaglomerarea personalului din instituțiile/organizațiile beneficiare de finanțare sau lipsa interesului acestuia de a participa în cadrul anchetei;
* fluctuația/inactivitatea profesională a persoanelor implicate în implementarea proiectelor.

În acest context, totuși au fost obținute 41 de răspunsuri relevante pentru prezentul exercițiu de evaluare. Echipa de evaluare a derulat acțiuni de colectare a datelor de contact valide – adrese de e-mail, numere de telefon, din surse publice (website-uri ale beneficiarilor de finanțare), în scopul obținerii unei rate ridicate de răspuns. În acest sens au fost realizate numeroase reveniri asupra invitațiilor de participare din sistemul Survey Monkey, beneficiarii de finanțare fiind contactați și telefonic în vederea completării sondajului.

În faza inițială de pregătire a metodologiei a fost estimat necesar un număr de 74 de răspunsuri pentru a asigura o reprezentativitate a respondenților corespunzătoare unui eșantion probabilistic cu un grad de încredere de 95% și marjă de eroare de 5%. Având în vedere că respondenții nu reprezintă un eșantion probabilistic în sine, apreciem că gradul de răspuns de aproape 40% și reprezentativitatea (90% grad de încredere și 10% marja de eroare) sunt adecvate pentru utilizarea cu precauție a constatărilor din sondaj pentru triangularea din analizele evaluării. Deoarece au fost transmise 15 remindere pentru completarea chestionarului ultimele neavând efecte, exista riscul uzurii relației cu beneficiarii. Ne așteptăm ca o parte dintre ei să se regăsească în grupurile țintă ale evaluării POCU în domeniul incluziunii planificată a se desfășura în cursul anului 2021.

**Aspecte generale:**

* Tipul sondajului: chestionar online prin intermediul platformei Survey Monkey;
* Perioada derulării sondajului: sondajul a fost derulat în perioada octombrie 2020 – martie 2021.
* Tip de eșantionare: eșantionare neprobabilistică, cuprinzând toți indivizii din universul investigat.
* Număr de invitații de participare: 104 beneficiari unici de finanțare identificați;
* Răspunsuri necesare: 74;
* Număr de răspunsuri: 41;
* Rata de răspuns: 39,42% (din totalul de 104 beneficiari);
* Răspunsuri valide și invalide/non răspunsuri: 41 de răspunsuri valide;
* Metode de asigurare a calității: remindere periodice pe e-mail, contactare telefonică.

Analiza este structurată pe tematicile abordate în cadrul chestionarului aplicat, oferind răspunsuri la întrebările de evaluare.

**Aspecte generale privind respondenții**

Sondajul a fost realizat pe bază de chestionar cu 16 itemi. Acesta a fost aplicat online în rândul beneficiarilor de finanțare DMI 6.2, fiind identificați 104 beneficiari de finanțare unici.

În cadrul sondajului au răspuns 41 de entități beneficiare de finanțare (20 instituții publice, 18 organizații neguvernamentale și 3 alte categorii de entități – SRL/SA).

Dintre cei 41 de respondenți, 38 sunt din mediul urban și doar 3 din mediul rural, acoperind 26 de județe ale țării (Alba – 2, Arad – 1, Argeș - 1, Bacău – 1, Bihor – 1, Brașov – 1, Bistrița – Năsăud – 1, București – 12, Buzău – 1, Cluj - 1, Caraș Severin - 1, Dâmbovița – 1, Covasna – 2, Constanța – 1, Dâmbovița – 1, Galați – 1, Giurgiu – 1, Hunedoara – 1, Gorj – 1, Ialomița – 1, Iași – 2, Ilfov – 1, Maramureș – 3, Timiș – 1, Vrancea – 1, Satu Mare - 1).

La sondaj au răspuns: președinți, directori executivi, administratori, asistenți sociali, consilieri, șefi de serviciu, experți fonduri europene etc., în cadrul proiectelor deținând poziții de manager de proiect, responsabil grup țintă/activitate în cadrul proiectului, poziție tehnico–administrativă, expert/formator, etc. Vechimea deținută de respondenți în cadrul sistemului de ocupare/incluziune socială/formare profesională este de: mai puțin de un an (un respondent); 1-5 ani (5 respondenți); 6-10 ani (6 respondenți) și peste 10 ani (29 respondenți).

**Măsura în care diversele tipuri de activități incluse în cadrul proiectele au contribuit la un impactul pozitiv asupra incluziunii socio-ocupaționale a persoanelor vulnerabile**

*Întrebare:* Vă rugăm să bifați tipurile de activități incluse în proiect/e și măsura în care acestea au contribuit la impactul pozitiv asupra incluziunii socio-ocupaționale a beneficiarilor finali (1 = deloc; 5 = în foarte mare măsură):

Figură 1 Opinia respondenților privind tipurile de activități din cadrul proiectelor

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Respondenții sondajului au apreciat că următoarele activități au contribuit la impactul pozitiv asupra incluziunii evoluția socio-profesională a persoanelor vulnerabile, în următoarele măsuri:

Tabel 1 Opinia respondenților privind tipurile de activități din cadrul proiectelor

|  |  |  |  |
| --- | --- | --- | --- |
| Activitate | Mare și foarte mare măsură | Măsură medie | Mica și foarte mică măsura |
| consiliere vocațională | 76,32% | 7,89% | 0,00% |
| formare și certificare | 90,24% | 7,32% | 0,00% |
| crearea de locuri de muncă protejate | 19,45% | 16,67% | 16,67% |
| sprijin în găsirea unui loc de muncă | 75,00% | 7,50% | 12,50% |
| servicii integrate de evaluare/consiliere/corecție comportamentală | 50,00% | 13,16% | 18,42% |
| formarea personalului | 59,46% | 16,22% | 0,00% |
| subvenții/sprijin financiar pentru grupul țintă | 64,10% | 12,82% | 12,82% |
| stimulente pentru angajatori | 24,32% | 8,11% | 18,92% |
| activități de acompaniere | 31,58% | 15,79% | 10,52% |
| crearea de resurse de formare pentru specialiști | 36,84% | 13,16% | 10,52% |
| studii si analize | 43,24% | 18,92% | 13,51% |
| campanii de conștientizare | 68,42% | 18,42% | 2,63% |
| dezvoltarea de parteneriate | 65,00% | 15,00% | 7,50% |

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Alte activități menționate și care și-au adus aportul în vederea unei evoluții favorabile socio-profesionale a persoanelor vulnerabile au fost: activități pentru combaterea disfuncțiilor sociale - consum de droguri, consiliere socială privind cunoașterea drepturilor și obligațiilor și vizitele transnaționale.

**Măsura în care intervențiile au produs efecte**

*Întrebare:* În ce măsură considerați că intervențiile au avut efect asupra aspectelor enumerate mai jos (1 = deloc; 5 = în foarte mare măsură):

Figură 2 Opinia respondenților privind intervențiile și efectele produse

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Beneficiarii de finanțare au apreciat producerea efectelor după cum urmează:

Tabel 2 Opinia respondenților privind intervențiile și efectele produse

|  |  |  |  |
| --- | --- | --- | --- |
| Efecte | Mare și foarte mare măsură | Măsură medie | Mică și foarte mică măsură |
| creșterea si dezvoltarea competențelor persoanelor aparținând grupurilor vulnerabile și obținerea de calificări | 87,81% | 9,76% | 2,44% |
| creșterea gradului de participare a persoanelor vulnerabile pe piața muncii, cu accent pe persoane de etnie romă, persoane cu dizabilități, tineri care părăsesc sistemul de protecție a copilului, femei aparținând grupurilor vulnerabile | 58,54% | 31,71% | 9,76% |
| dezvoltarea si promovarea formelor alternative de ocupare, adaptate la nevoile persoanelor vulnerabile | 36,84% | 23,68% | 23,68% |
| reducerea disfuncțiilor sociale, cum ar fi consumul de droguri și alcool, comiterea de infracțiuni etc., prin programe specifice de consiliere | 28,21% | 10,26% | 35,89% |
| creșterea nivelului de informare și conștientizare al cetățenilor cu privire la discriminarea grupurilor vulnerabile | 55,00% | 22,50% | 15,00% |
| creșterea calității vieții pentru persoanele aparținând grupurilor vulnerabile | 58,54% | 31,71% | 9,76% |
| îmbunătățirea ofertei serviciilor de asistență si consiliere | 77,50% | 7,50% | 12,50% |
| creșterea accesului la formare pentru persoane fără calificare/ slab calificate | 72,50% | 25,00% | 2,50% |
| implicare crescută a angajatorilor în incluziunea grupurilor vulnerabile | 45,00% | 30,00% | 22,50% |
| scăderea nivelului de discriminare și creșterea diversității în cadrul proceselor de angajare | 41,46% | 26,83% | 24,39% |

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Alte efecte specificate au fost: îmbunătățirea stimei de sine, creșterea încrederii în propriile forțe în rândul beneficiarilor finali, reducerea auto-excluziunii socio-profesionale, un fenomen extrem de des întâlnit mai ales în rândul minorităților etnice - romi, dar și a persoanelor cu dizabilități, foști deținuți, persoane cu HIV/SIDA.

**Sustenabilitatea rezultatelor proiectelor**

*Întrebare:* Considerați că rezultatele proiectului/lor implementat/e sunt sustenabile? Au mai fost derulate activități similare celor prevăzute in proiect/e, după finalizarea acestuia/ora? Dacă răspunsul este DA, vă rugam să exemplificați principalele activități derulate sau realizările utilizate după finalizarea proiectului/lor.

Figură 3 Opinia respondenților privind sustenabilitatea intervențiilor

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

41,46% dintre respondenți consideră că rezultatele proiectelor sunt sustenabile în foarte mare măsură, iar 48,78% într-o oarecare măsură, pe când doar 2,44% consideră că acestea nu sunt deloc sustenabile. 7, 32% nu știu dacă rezultatele sunt sustenabile sau nu au răspuns la această întrebare.

Exemplele referitoare la activitățile derulate sau realizările utilizate după finalizarea proiectului/lor au constat în:

* continuarea parteneriatelor cu instituțiile publice din domeniul educației profesionale;
* furnizarea de servicii de informare, consiliere, mediere și acompaniere a persoanelor vulnerabile (persoane cu dizabilități, romi, tineri dezinstituționalizați, șomeri, persoane private de libertate etc.);
* medierea locurilor de muncă și plasarea pe piața muncii a persoanelor cu dizabilități;
* organizarea burselor de locuri de muncă;
* continuarea formării profesionale atât pentru grupurile țintă, cât și pentru personalul din sistemul social;
* continuarea activităților centrelor de informare și consiliere profesională pentru persoane cu dizabilități;
* derularea campaniilor de conștientizare și sensibilizare;
* acordarea de subvenții angajatorilor la încadrarea în muncă a persoanelor cu diferite tipuri de dizabilități;
* servicii de îngrijire la domiciliu (persoane dependente), asistență medicală, socială și psihologică (consumatorii de substanțe interzise);
* dezvoltarea unui program de asistență la locul de muncă pentru persoanele cu dizabilități;
* menținerea în oferta educațională a unui program masteral în domeniu social pentru personalul din instituțiile publice;
* continuarea furnizării de servicii de asistență medicală, psihologică și socială adresate persoanelor consumatoare de droguri;
* derularea campaniilor de conștientizare a importanței dobândirii unor competente profesionale noi certificate;
* realizarea de studii si cercetări sociologice, etc..

**Factori care au avut efecte pozitive asupra impactului produs**

Întrebare: În ce măsură considerați că următorii factori au avut un efect pozitiv asupra impactului produs de proiect?  (1 = deloc; 5 = în foarte mare măsură)

Figură 4 Opinia respondenților privind factorii și efectul pozitiv asupra impactului produs

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Opiniile reprezentanților referitoare la măsura în care următorii factori au avut un efect pozitiv asupra impactului produs de proiecte, se găsesc în tabelul de mai jos:

Tabel 3 Opinia respondenților privind factorii și efectul pozitiv asupra impactului produs

|  |  |  |  |
| --- | --- | --- | --- |
| Factori | Mare și foarte mare măsură | Măsură medie | Mică și foarte mică măsura |
| focalizarea intervențiilor înspre comunitățile cu un risc al sărăciei crescut | 42,50% | 27,50% | 22,50% |
| existenta unor strategii în domeniu la nivel regional, naţional și european | 32,50% | 27,50% | 32,50% |
| îmbunătățirea și extinderea măsurilor active de ocupare temporară | 35,00% | 37,50% | 17,50% |
| sprijinul primit din partea AM/OIR și oportunități de asistență tehnică | 47,50% | 15,00% | 32,50% |
| campanii de informare publică pentru combaterea stigmatizării | 41,46% | 26,83% | 19,52% |
| introducerea unor noi scheme de suport financiar pentru persoanele vulnerabile | 41,03% | 23,08% | 23,08% |
| încurajarea colaborării între furnizorii de formare si administrația publică locală | 48,78% | 29,27% | 12,20% |
| implicarea mai multor categorii de părți interesate în proiecte (de ex. membrii din familiile persoanelor cu dizabilități) | 55,00% | 17,50% | 22,50% |
| crearea platformelor/bibliotecilor online | 25,00% | 15,00% | 37,50% |
| implementarea intervențiilor integrate | 43,90% | 24,39% | 19,52% |
| existenta unor ONG-uri capabile să se implice în proiecte | 58,53% | 17,07% | 14,64% |
| crearea de parteneriate cu diverși angajatori | 50,00% | 17,50% | 20,00% |

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Alți factori menționați au fost preluarea bunelor practici, a modelelor de succes, existența/inexistența resurselor de finanțare nerambursabilă/private.

**Factori care au avut efecte negative asupra impactului produs**

*Întrebare:* În ce măsura considerați că următorii factori au avut un impact negativ asupra proiectului? (1 = deloc; 5 = în foarte mare măsură)

Figură 5 Opinia respondenților privind factorii și efectul negativ asupra impactului produs

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Opiniile reprezentanților referitoare la măsura în care următorii factori au avut un efect negativ asupra impactului produs de proiecte, se găsesc în tabelul de mai jos.

Tabel 4 Opinia respondenților privind factorii și efectul pozitiv asupra impactului produs

|  |  |  |  |
| --- | --- | --- | --- |
| Factori | Mare și foarte mare măsură | Măsură medie | Mica și foarte mică măsura |
| nivel ridicat de sărăcie și excluziune socială | 46,34% | 24,39% | 26,83% |
| intervenții fragmentate implementate pe termen limitat | 46,34% | 24,39% | 19,52% |
| slaba dezvoltare a serviciilor comunitare de prevenire, consiliere și sprijin | 41,46% | 29,27% | 21,95% |
| lipsa oportunităților de angajare | 53,66% | 34,15% | 9,76% |
| dificultăți in identificarea angajatorilor dispuși să organizeze stagii de practică | 46,34% | 24,39% | 19,52% |
| cadru normativ instabil | 48,78% | 21,95% | 21,95% |
| slaba accesibilizare a instituțiilor, spațiilor publice, mijloacelor de transport pentru persoanele cu dizabilități | 41,46% | 19,51% | 26,83% |
| discrepanțe majore în ceea ce privește nivelul de resurse între rural și urban | 46,34% | 21,95% | 19,52% |
| insuficiente alternative de îngrijire a copiilor/persoanelor dependente în afara mediului familial | 31,71% | 21,95% | 24,39% |
| impredictibilitatea plăților către beneficiari și riscuri de sistare a intervențiilor/faliment | 41,47% | 7,32% | 39,02% |
| dificultăți în a asigura resurse umane pentru activitățile de consiliere/formare | 29,27% | 12,20% | 53,65% |
| lipsa infrastructurii, în special in comunitățile marginalizate | 36,59% | 29,27% | 24,39% |
| slaba comunicare între instituții | 36,58% | 21,95% | 36,58% |

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Alți factori menționați au fost managementul financiar deficitar din partea AM-ului, mari întârzieri în realizarea plăților și periclitarea existenței organizației, tăierea abuzivă a costurilor, disponibilitatea grupului ţintă în vederea participării în cadrul activităților proiectelor, dezinteres față de activitățile de ocupare.

**Relația instituțională între părțile interesate și beneficiarii de finanțare**

*Întrebare:* Cum apreciați relația instituțională pe perioada implementării proiectului cu următoarele categorii de părți interesate?

Figură 6 Opinia respondenților privind relația instituțională

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

Aprecierile beneficiarilor privind calitatea relațiilor instituționale pe perioada implementării proiectelor au fost surprinse în tabelul de mai jos.

Tabel 5 Opinia respondenților privind relația instituțională

|  |  |  |
| --- | --- | --- |
| Părți interesate | Bună și foarte bună | Foarte slabă și slabă |
| Ministerul Muncii și Protecției Sociale (MMPS) | 65,86% | 17,08% |
| Autoritatea de Management pentru POCU (AM POCU) | 85,36% | 4,88% |
| Organismul Intermediar Regional pentru POCU (OIR POCU) | 87,81% | 4,88% |
| D.G.A.S.P.C./SPAS din locația/locațiile de implementare | 65,86% | 7,32% |
| Primaria/Consiliul Local din locația/locațiile de implementare | 75,61% | 9,76% |
| Consiliul Județean din locația/locațiile de implementare | 48,78% | 19,51% |
| Partenerii din cadrul proiectului | 95,12% | 2,44% |
| Angajatorii | 70,73% | 21,95% |
| Furnizorii de formare profesională | 90,24% | 2,44% |

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

**Utilizarea infrastructurii realizate prin alte finanțări**

*Întrebare:* Vă rugăm să precizați dacă în proiectele la care ați participat a fost utilizată infrastructura (de ex. platforme de e-learning, echipamente IT, centre multifuncționale etc.) realizată prin alte finanțări (întrebare cu posibilitate de răspuns multiplu)?

Figură 7 Opinia respondenților privind utilizarea infrastructurii realizate prin alte finanțări

*Sursa: Sondaj adresat beneficiarilor POSDRU, DMI 6.2. Îmbunătățirea accesului și a participării grupurilor vulnerabile pe piața muncii*

56,10% dintre beneficiari utilizează infrastructura în cadrul altor proiecte POSDRU, 9,76% în proiecte finanțate prin sponsorizare privată, 9,76% în proiecte finanțate prin SEE, Fonduri Norvegiene, 2,44% în proiecte finanțate prin POR, iar 41,46% în niciun proiect de infrastructură. Alte proiecte menționate au fost POR și Phare (4,88%)

**Beneficiari de finanțare în cadrul POCU 2014-2020 sau în cadrul altor programe dedicate capitalului uman**

*Întrebare:* Ați beneficiat de finanțare în cadrul POCU 2014-2020 sau în cadrul altor programe dedicate capitalului uman?

78,05% dintre respondenți au beneficiat de finanțare, prin:

* POCU, activități de prevenire a abandonului școlar si creștere a participării copiilor la scoală, precum și educație pentru părinți (parenting) și copii (educație pentru sănătate);
* POCU, AP 4/PI 9.ii/OS 4.4 -"Reducerea numărului de persoane aparținând grupurilor vulnerabile privind furnizarea unor servicii sociale/medicale/socio-profesionale/de formare profesională adecvate nevoilor specifice"; POCU, AP4 /PI 9.iv/OS 4.5.&4.14 -"Reducerea numărului de copii și tineri plasați în instituții, prin consolidarea rețelei de asistenți maternali";
* Axa Prioritară 3 - Locuri de muncă pentru toți Prioritatea de investiții: Adaptarea lucrătorilor, întreprinderilor și antreprenorilor la schimbare;
* POCU - OS. 6.13 și 6.14 - Program eficient de pregătire practică a studenților în domeniul protecției și monitorizării mediului;
* PROMEDIU - Furnizarea serviciilor de consiliere Și orientare profesională a studenților axate pe dobândirea de competențe care răspund necesitaților pieței muncii;
* 4/2, 3/7, 4/4 Măsuri integrate (consiliere, formare, mediere, consiliere antreprenorială, subvenții antreprenoriale);
* Dezvoltare Locală Integrată (DLI 360 grade) în comunitățile marginalizate în care există populație aparținând minorității rome;
* PHARE DRU, POSDRU, POCU - activități de consiliere Și formare profesională;
* 3.7, 4.2, 4.16 - antreprenoriat, formare, informare și consiliere vocațională, mediere pe piața muncii, administrare schema de grant;
* SEE, Fonduri Norvegiene, POCA;
* POCU/227/3/8/Creșterea numărului de angajați care beneficiază de noi instrumente, metode, practici etc, de management al resurselor umane și de condiții de lucru îmbunătățite în vederea adaptării activității la dinamica sectoarelor economice cu potențial competitiv identificate conform SNC/ domeniilor de specializare inteligentă conform SNCDI;
* POCU/449/4/16/Consolidarea capacității întreprinderilor de economie socială de a funcționa într-o manieră auto-sustenabilă;
* POCU/736/6/1/Creșterea numărului de tineri NEETs șomeri cu vârsta între 16 - 24 ani, înregistrați la SPO care se reîntorc în educație în programe de tip a doua șansă, inclusiv în programe de formare profesională inițială;
* implementarea activităților de tip suport educațional, informare, consiliere, formare profesională, dezvoltare antreprenorială, dezvoltare și introducere de noi standarde ocupaționale și organizarea de schimburi de experiență, dezvoltând numeroase proiecte, studii, strategii, analize pentru diverse categorii de grup țintă;
* Axa prioritara 4, OS 4.1, OS 4.2., OS 4.18
* Formare profesională, consiliere în carieră, administrare scheme granturi;
* Axa prioritară 4 Incluziunea sociala si combaterea sărăciei - Progres în calitatea îngrijirii alternative a copiilor;
* Axa Prioritară 4: Incluziunea socială și combaterea sărăciei Obiectiv Specific 4.4: Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice;
* 4.1 economia socială;
* 2.3 - consiliere și formare profesională.

21,95% dintre respondenți nu au accesat finanțarea neexistând interes pentru obținerea de fonduri nerambursabile, instituțiile/ entitățile având alte priorități și oportunități de finanțare sau neîncadrându-se în categoria de aplicați eligibili.

**Aplicarea în vederea obținerii finanțării prin POIDS 2021 – 2027 sau prin intermediul altor programe dedicate capitalului uman**

*Întrebare:* Intenționați să aplicați în vederea obținerii finanțării în cadrul POCU 2021-2027 sau în cadrul altor programe dedicate capitalului uman?

78,05 % dintre respondenți intenționează să aplice în vederea finanțării, pentru:

* formare profesională angajați;
* POCU - Incluziunea socială și combaterea sărăciei;
* antreprenoriat mediul rural;
* îmbunătățirea accesului pe piața muncii pentru toate persoanele aflate în căutarea unui loc de muncă, în special pentru tineri, șomeri de lungă durată și grupurile dezavantajate pe piața muncii, persoanele inactive, prin promovarea angajării pe cont propriu și a economiei sociale;
* POCU - consiliere si formare profesionala;
* incluziune sociala, ocupare, IT;
* proiecte dedicate investițiilor în capitalul uman din mediul rural;
* formare profesională și ocuparea unui loc de munca, calificarea persoanelor cu dizabilități, formare de personal medical și paramedical specializat. Dezvoltarea resursei umane în zonele defavorizate;
* formare profesională, sprijin pentru grupuri vulnerabile;
* dezvoltarea resurselor umane și a capitalului uman, dezvoltarea capacitații administrative, creșterea competitivității economice, sănătate, educație, dezvoltare economică, antreprenoriat;
* măsuri adresate comunităților marginalizate, copiilor vulnerabili si/sau antreprenoriat social;
* programe în domeniile ocupării, formarii profesionale și administrării de granturi pentru start up-uri
* servicii sociale destinate grupurilor vulnerabile;
* economia socială, reintegrarea persoanelor private de libertate;
* formare profesională, campanii de conștientizare la nivel local;
* consiliere, mediere și plasare pe piața muncii, furnizare servicii socio-medicale.

21,95% dintre respondenți nu intenționează să aplice în vederea obținerii finanțării nerambursabile având în derulare alte proiecte/activități.

**Alte aspecte și recomandări**

*Întrebare:* Va rugam sa faceți orice alte precizări pe care le considerați necesare, inclusiv recomandări pentru îmbunătățirea intervențiilor viitoare.

Alte aspecte și recomandările de îmbunătățiri menționate de către respondenți au vizat:

Intervenții viitoare

* sincronizarea intervențiilor POR și POCU pentru a permite intervenții integrate;
* dezvoltarea într-o mai mare măsura a programelor de finanțare pentru formarea angajaților proprii;
* finanțarea intervențiilor integrate;
* corelarea programelor dedicate capitalului uman cu programele de finanțare pentru crearea serviciilor sociale;
* finanțarea intervențiilor ce vizează îmbunătățirea infrastructurii IT (echipamente, platforme, aplicații etc) pentru facilitarea comunicării cu persoanele aflate în căutarea unui loc de muncă, persoane vulnerabile/angajatori (aspect deosebit de important în context pandemic);
* finanțarea măsurilor destinate revigorării economice pe plan local care ar conduce la crearea de locuri de muncă;
* finanțarea campaniilor de informare la nivel naţional pentru egalitate de șanse și acces la un loc de muncă pentru persoanele dezavantajate;
* finanțarea serviciilor de bază care se oferă în cadrul ONG-urilor;
* finanțarea programelor de formare adaptate nevoilor identificate pe piața muncii pentru tinerii proveniți din centrele de plasament și pentru persoanele cu dizabilități;
* finanțarea amenajării de centre complexe medico-sociale;
* includerea ONG-urilor în rândul furnizorilor eligibili de consultanță în PNDR și POR, sau chiar parteneri putând furniza servicii profesioniste în sprijinul APL-urilor și GAL-urilor (prin LEADER/POCU) în ceea ce privește accesarea de fonduri pentru școli/grădinițe/spitale, dezvoltarea/modernizarea serviciilor/infrastructurilor de servicii de învățământ/sociale;
* încurajarea parteneriate public – privat în domeniul incluziunii sociale;
* acordarea de sprijin angajatorilor în vederea creării și susținerii locurilor de muncă pentru persoane ce fac parte din grupuri vulnerabile;
* dezvoltarea sectorului non-profit pentru a implementa și asigura sustenabilitatea acestui gen de intervenții, inclusiv prin crearea cadrului legislativ care să permită instituțiilor statului acordarea de granturi din bugetul național pentru implementarea măsurilor de incluziune în afara perioadelor de programare a fondurilor structurale.

Aspecte de îmbunătățit:

* respectarea graficelor de evaluare de către MFE-AM a proiectelor depuse;
* solicitarea a mai puține documente justificative pentru alocarea unui timp suficient de lucru cu beneficiarii;
* îmbunătățirea mecanismului de procesare rapidă a cererilor de plată/rambursare (s-a îmbunătățit foarte mult sistemul POCU față de POSDRU, dar tot mai este loc pentru îmbunătățiri în acest sens - încă durează 3-4 luni procesarea unei cereri de rambursare) pentru a preveni blocarea activităților proiectelor;
* o corelare mai bună a publicării instrucțiunilor referitoare la implementarea proiectelor aflate deja în desfășurare;
* o mai bună colaborare între AMPOSRU, OIR-uri și beneficiari;
* o mai bună cunoaștere a realității din teren în rândul ofițerilor de monitorizare;
* realizarea intervențiilor în baza unei analize reale de nevoi;
* flexibilitate în implementare (de la scrierea cererii de finanțare și până la momentul implementării pot interveni schimbări ce ar trebui operaționalizate);
* digitalizarea procesului de raportare;
* dezvoltarea platformelor de comunicare cu finanțatorul (îmbunătățirea MySMIS);
* simplificarea mecanismelor de accesare și implementare a proiectelor, reducerea birocrației;
* consultarea organizațiilor cu experiență în implementarea tipurilor de intervenții finanțate prin programele axate pe dezvoltarea capitalului uman, anterior lansării în consultare a ghidurilor de finanțare.